Ghana Audit Service

**Ghana Audit Service** anɛ asu'u-m-mɛŋ gɔmina lugur kanɛ bɛ Ghana ka  vɛɛnsid gbana ni gɔsid Ghana  ligidi yɛlla. Ba vɛɛnsidnɛ gɔmɛna nam,  Region nam,  sʋ'ʋlim nam kɔn'ɔb kɔn'ɔb banɛ bɛ Ghana gɔmɛna nam nʋ'ʋsin. ka  Auditor-General office la nɛ  Ghana Audit Service la wʋsa la zi'ennɛ dɔlisid Ghana wada kanɛ an'  1992 Constitution la.Fʋ ya'a gɔs dunia wʋsa gilig,  ti na tʋn'e yɛl ye  Ghana Audit Service  anɛ  Supreme Audit Institution (SAI). Gbana vɛɛnsʋg lʋgʋr kanɛ bɛ dunia wʋsa ( Supreme Audit Institutions (INTOSAI) la anɛ dunia wʋsa lʋgʋr  kanɛ vɛɛnsid gbana ni gɔsid ligidi yɛlla zin'ig wʋsa ka Ghana teŋgbaʋŋ mɛ pɛ'ɛs anina.

Sʋ'ʋlim sieba mɛ buon gbana vɛɛnsʋg lʋgʋr la nɛ ye National Audit Office, bɛɛ Central Auditing Organization bɛɛ National Accountability Office bɛɛ the Office of the Auditor-General bɛɛ the Office of the Comptroller nɛ  Auditor-General. Di wʋsa gbilli lʋtnɛ di nya'ar kanɛ an' ninsabilis gbana vɛɛnsʋg zin'ig dinɛ an'  African Organisation of Supreme Audit Institutions (AFROSAI) nɛ dinɛ tiali di zugi an'  African Organisation of Supreme Audit Institutions- English (AFROSAI-E) la anɛ tɛɛns banɛ pian'ad na'asaal

## Pinilig

### Gold Coast Audit Department
Audit service gbana paal ye ba da pinili vɛɛnsid gɔmɛna lʋga tʋmmi ba tʋʋma siem nɛ yʋʋm tusir, kɔbiswai nɛ piiga ni, sankan la ka British Colonial Administration da ɛɛnti mɔr nidib banɛ tʋm tʋʋm kaŋa kpɛnɛ Ghana sʋʋlim na, ba da nan buon Ghana ye Gold Coast, ba da ɛɛnti zii ba yinɛ HM Treasury linɛ bɛ London la, ye ba vɛɛnsi gɔs onɛ da an gɔmɛna la mɔr ligidi tʋm tʋʋmsieba. Saŋa da kɛna ka British kpɛɛmnam da dɔlis nɛ Colonial Audit Office linɛ bɛ London la mɛ dɔɔg Ghana sʋʋlim ka ba kpɛɛm da an Director, ka on tʋʋma da anɛ ye o vɛɛns gɔmɛna kanɛ ka British dim banɛ sʋʋg Ghana nɔk o gʋʋl ye o gɔs tʋʋm kanɛ kɛn Ghana sʋʋlim la yʋʋm wʋsa, ka sɔb gbaŋi tis kpɛɛm kanɛ mɛ buon Director onɛ gɔsid sankpanasim tɛɛns ka lɛɛ bɛ London sʋʋlim la.

Kwame Nkrumah da kilim zugraan yʋʋm tusir, kɔbiswai nɛ pisnu nɛ yinnɛ ni la, o da kpɛlim bas ka lʋgir kan tʋmmi ba tʋʋma dɔlisid wada paalig ni. Yʋʋm tusir, kɔbiswai nɛ pisnu nɛ anaasi Constitution of Ghana linɛ ka o gɔmɛna zugraan ka maal la da paas vɛɛnsig lʋgir nwa. Lʋgir nwa nan kpɛlim mɔri li tʋʋma ye li sʋŋ ka vɛɛnsi gɔs ligid diisim kanɛ bɛ Ghana lʋga wʋsa pʋʋgin hali ti paae zina.

#### Ghana Audit Service
Ghana da ye ba lɛbi pinil vootʋg ka dɔlis wada la, Ghana Audit Service da pinil ya, dɔlisid nɛ Article 188 linɛ bɛ 1992 Constitution of Ghana ka li an tʋʋma lʋgir Ghana sʋʋlim.

## Tʋʋma
Ghana Audit Service anɛ lʋgir kanɛ ka li kpɛɛm Auditor-General dɔlisid anina vɛɛnsid ka gɔsid Ghana tʋʋma wʋsa ligidi diib nɛ ba tʋʋma kɛn siem, ka mɛ gɔs Government of Ghana tʋʋma. Ba paam paŋi yinɛ Article 187 linɛ bɛ 1992 Constitution of Ghana ni la.

Linɛ an lʋgir kanɛ vɛɛnsid ligidi diib yela nɛ tʋʋma kɛn siem bɛ Ghana. Ghana Audit Service bɛnɛ lʋgir kanɛ gɔsidi li taaba ka ba buon African Organisation of Supreme Audit Institutions (AFROSAI) nɛ lʋgir kanɛ gɔsid tɛɛns banɛ pianad naasaal ka ba buoni ba African Organisation of Supreme Audit Institutions-English (AFROSAI-E) dim nuusin.

## Lʋgir la kpɛɛmnam
Auditor-General of Ghana n an kpɛɛm titaari tis Ghana Audit Service. Johnson Akuamoah Asiedu an Auditor-General of Ghana nannanna. O mɔr nyaandɔlib ban ayuobʋ banɛ sʋŋid Auditor-General zinis kɔnɔb kɔnɔb. Ban gɔsid zinis sieba nwa;

* Finance,     Administration and Human Resources Department
* Commercial     Audits Department
* Performance     Audits Department (PSAD)
* Educational     Institutions Department
* Central     Government Audit Department
* District     Assemblies Department

## Lʋga banɛ tʋm tʋʋmkan mɛn tɛŋ sieba
* Government Accountability Office
* Supreme     Chamber of Control of the Republic of Poland
* Japanese Board of Audit
* National Audit Office     (United Kingdom)

## Gbanvɛɛnsa